CELEX: 32019R0680
Language: ro
Date: 2019-04-30 00:00:00
Title: Regulamentul (UE) 2019/680 al Comisiei din 30 aprilie 2019 de modificare a anexei VI la Regulamentul (CE) nr. 1223/2009 al Parlamentului European și al Consiliului privind produsele cosmetice (Text cu relevanță pentru SEE.)

2.5.2019   
               
               
                  RO
               
               
                  Jurnalul Oficial al Uniunii Europene
               
               
                  L 115/3
               
            
         REGULAMENTUL (UE) 2019/680 AL COMISIEI
         din 30 aprilie 2019
         de modificare a anexei VI la Regulamentul (CE) nr. 1223/2009 al Parlamentului European și al Consiliului privind produsele cosmetice
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1223/2009 al Parlamentului European și al Consiliului din 30 noiembrie 2009 privind produsele cosmetice (1), în special articolul 31 alineatul (2),
         întrucât:
         
                     (1)
                  
                  
                     În avizul său din 30 iulie 2018 (2) (denumit în continuare „avizul CSSC”), Comitetul științific pentru siguranța consumatorilor (CSSC) a concluzionat că utilizarea substanței „Phenylene Bis-Diphenyltriazine”în calitate de filtru UV este sigură în produsele de protecție solară și în alte produse cosmetice, la o concentrație maximă de 5 %, și că utilizarea acesteia este sigură doar în produsele cu aplicare cutanată, nu și în produsele care pot duce la expunerea prin inhalare.
                  
               
                     (2)
                  
                  
                     Având în vedere avizul CSSC și pentru a ține seama de progresele tehnice și științifice, utilizarea substanței „Phenylene Bis-Diphenyltriazine” în calitate de filtru UV în produsele cosmetice ar trebui să fie autorizată la o concentrație maximă de 5 %, cu excepția aplicațiilor care pot duce la expunerea plămânilor utilizatorului final prin inhalare.
                  
               
                     (3)
                  
                  
                     Prin urmare, anexa VI la Regulamentul (CE) nr. 1223/2009 ar trebui modificată în consecință.
                  
               
                     (4)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru produse cosmetice,
                  
               ADOPTĂ PREZENTUL REGULAMENT:
         
            Articolul 1
            Anexa VI la Regulamentul (CE) nr. 1223/2009 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 aprilie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 342, 22.12.2009, p. 59.
         
            (2)  SCCS/1594/18.
      
      
         
            ANEXĂ
            În anexa VI la Regulamentul (CE) nr. 1223/2009 se adaugă următoarea rubrică:
            
               
                            
                        
                        
                           Identificarea substanței
                        
                        
                           Condiții
                        
                        
                            
                        
                     
                           Nr. crt.
                        
                        
                           Denumirea chimică/INN/XAN
                        
                        
                           Denumirea comună din Glosarul ingredientelor
                        
                        
                           Numărul CAS
                        
                        
                           Numărul CE
                        
                        
                           Tipul de produs, părțile corpului
                        
                        
                           Concentrația maximă în preparatul gata de utilizare
                        
                        
                           Altele
                        
                        
                           Formularea de condiții de utilizare și avertismente
                        
                     
                           a
                        
                        
                           b
                        
                        
                           c
                        
                        
                           d
                        
                        
                           e
                        
                        
                           f
                        
                        
                           g
                        
                        
                           h
                        
                        
                           i
                        
                     
                           „31
                        
                        
                           3,3′-(1,4-Fenilen)bis(5,6-difenil-1,2,4-triazină)
                        
                        
                           Phenylene Bis-Diphenyltriazine
                        
                        
                           55514-22-2
                        
                        
                           700-823-1
                        
                        
                            
                        
                        
                           5 %
                        
                        
                           A nu se utiliza în aplicații care pot duce la expunerea plămânilor utilizatorului final prin inhalare.”